Det er småt med begejstringen over skattereformen, og derfor er der lagt op til massedemonstration mod regeringens skattereform, når 3F går på gaden fredag morgen. 3F-medlemmerne protesterer over den eksploderende ledighed, som i høj grad rammer forbundets medlemmer. Fra august 2008 til februar 2009 er 3F'ernes ledighed steget med 82 procent, når man korrigerer for sæsonmæssige udsving. Derfor mener forbundets formand Poul Erik Skov Christensen, at en skattereform er en forkert vej at gå. - Vi har brug for en stor jobpakke, og Danmark er et af de få lande, som ikke har gjort noget, siger han i en pressemeddelelse forud for fredagens aktion.

Opsummering:
På alle landsdelens større rutebilstationer og stationer vil 3F uddele flyers under parolen "Nej tak til rødvinsreformen."